**ליאור שלו** (נולדה ב-5 בינואר 1995) היא עיתונאית ישראלית המשמשת ככתבת ומראיינת במגזין סוף השבוע של אתר "מאקו" מאז 2019. בשנת 2021 קיבלה אות הוקרה ממשטרת ישראל בגין תחקיר שערכה נגד עבריין מין בישראל.

ביוגרפיה
--------

שלו נולדה וגדלה בתל אביב ולמדה בתיכון עירוני י"ד. כשהייתה בת 10 שפטה והנחתה את תחרות המוזיקה "כוכב העיר" ששודרה ב"ערוץ הילדים". ב-2011 ניהלה בלוג אישי בנושא אופנה ובשנת 2012 כתבה וראיינה לאתר הנוער "פרוגי". באותה שנה הוכתרה כ"האיט גירל" הראשונה של ישראל על פי מגזין האופנה "Go Style".

את שירותה הצבאי עשתה כמאבחנת ומראיינת פסיכוטכנית בלשכת הגיוס תל השומר.

לאחר שירותה הצבאי עסקה בסטיילינג והלבישה בהפקות אופנה שפורסמו במגזינים בארץ ובעולם.

בתחילת 2019 החלה לכתוב ב"מגזין סוף השבוע" של אתר מאקו, תחילה כמראיינת תרבות ובידור ובהמשך ככתבת תחקירים ופלילים. עיקר עבודתה מתמקדת בתחומי המשפט והחברה בישראל, עבירות מין, אלימות, רכוש, יוצאי כתות וקידום זכויותיהם של מתמודדי נפש המאושפזים במחלקות הפסיכיאטריות בישראל.

בשנת 2020 פרסמה תחקיר שבמסגרתו התחזתה לילדה בת 13 ופעלה ברשתות החברתיות על מנת להציג תמונת מצב לקלות בהם מתבצעת פדופיליה ווירטואלית בישראל. ביוני של אותה שנה ערכה מספר ראיונות עם יהודים שבחרו להתאסלם ולגור בשטחי הרשות הפלסטינית כדי לברוח מרשויות הרווחה בישראל.

באוקטובר 2020 חשפה את המתחזה הסדרתי "עומר הררי", שהתחזה לבנו של העבריין רוני הררי, ותחת שמו ביצע שורת עבירות אלימות, תקיפה ואיומים נגד נשים. החשיפה הובילה לכתב אישום חמור של 26 סעיפים נגד הררי, שהורשע במעשים וקיבל עונש של 5.5 שנות מאסר.

במרץ 2021 פרסמה תחקיר נגד התרופה "פרופסיה", ובו חשפה לראשונה מקרה התאבדות של אדם שנטל את חייו לאחר השימוש בתרופה. בנוסף חשפה כי בעלון הישראלי של התרופה מוסתר מידע שקיים במדינות אחרות אודות תופעות לוואי בלתי הפיכות בגין השימוש בתרופה. חשיפת הפרשה הובילה לתביעה ייצוגיית על סך 7.5 מיליארד שקלים, נגד חברת Co & Merck, יצרנית התרופה, טבע תעשיות פרמצבטיות בע"מ היצרנית של תרופת 1MG Finasteride, וחברת אינטס בע"מ היצרנית של תרופת Proavenir.

בדצמבר 2021 חשפה את פרשת האנס הסדרתי חולה האיידס דקל ששונקר. במסגרת עבודתה על התחקיר היא התחקתה אחר הפעולות הווירטואליות של ששונקר במשך שבועות, יצרה קשר עם נפגעותיו, ולאחר ששמעה את עדויותיהן הסיעה אותן באופן עצמאי לתחנות המשטרה למתן עדות. לפני שחשפה את הפרשה בחרה שלו לשתף את המשטרה בממצאים ולהיחשב כעדה בתיק על מנת לא לשבש את החקירה. לאור העדויות במשטרה ששונקר נעצר ורק לאחר מכן פרסמה שלו כתבתה.

לאחר החשיפה התקשורתית בית המשפט המחוזי באר שבע הגיש כנגד ששונקר כתב אישום הכולל שבעה אישומים ביחס לשבע מתלוננות שונות, המייחס לו לגבי שש מהן עבירות של מעשה העלול להפיץ מחלה ואינוס, וכן עבירות נוספות של מעשים מגונים וקבלת דבר במרמה.

בשנת 2022 פרסמה סדרת כתבות אודות המחלקות הפסיכיאטריות בישראל.במסגרת הכתבות חשפה עדויות של מאושפזים מתוך בתי החולים הפסיכיאטרים בישראל, בין היתר היא חשפה את המתחרש ב"מרכז הדרכת הילד והמשפחה" בנהריה. לאחר הפרסומים שלו לקחה חלק בוועדה לקידום מעמד האישה אשר דנה בהתמודדות מערכת בריאות הנפש עם סוגיות מגדריות, בכנסת ישראל.

בפברואר 2023 פרסמה תחקיר הכולל עדויות שונות כנגד רופא עור ומין, ד"ר אביגדור סרברניק, בגין פגיעה מינית של גברים מהקהילה הגאה שהגיעו אליו למרפאה. לאחר פרסום הכתבה שלו חשפה כי הגיעו אליה למעלה מ-14 עדויות נוספות של גברים שתיארו בפניה כיצד נפגעו מינית מסרברניק בשלושת העשורים האחרונים. בתום אותו חודש נודע כי סרברניק סגר את מרפאתו.

באוגוסט 2023 חשפה את פרשת "נוכל הנטפליקס", אברהם (אבי) אהרוני, עבריין מרמה סדרתי שבמשך שנתיים התחזה לזכיין נטפליקס, ותחת ההתחזות עקץ עשרות אנשים והונה מאות אלפי שקלים.

שלו בוגרת תואר ראשון במדעי החברה והרוח בתוכנית המשלבת התמחות בקרימינולוגיה ואכיפת החוק, מטעם האוניברסיטה הפתוחה ומכללת בית ברל.

ב־2022 החלה לימודי תואר שני בקרימינולוגיה, במסלול פשיעה, משפט וחברה, באוניברסיטת חיפה.

קישורים חיצוניים
----------------

* ליאור שלו, ברשת החברתית פייסבוק
* ליאור שלו, ברשת החברתית אינסטגרם

הערות שוליים
------------

1. ↑  כתבת mako קיבלה אות הוקרה ממשטרת ישראל, באתר mako, ‏2021-12-30
2. ↑  נעים להכיר: האיט-גירל הראשונה של ישראל, באתר xnet
3. ↑  קורצה מהחומר של עיתונאים אמיתיים: מפרגנים לכתבת ליאור שלו, באתר www.maariv.co.il
4. ↑  התחזתה לבת 13 ונתקלה בציידים ברשתות החברתיות שמנסים לפתות קטינות, באתר mako, ‏2020-02-03
5. ↑  היהודים שעוברים לגור בעזה כדי לחמוק משירותי הרווחה, באתר mako, ‏2020-06-11
6. ↑  מתחזה לבן של עבריין, מתנחל בבית שלך. ואז מתחילות המכות, באתר mako, ‏2020-10-15
7. ↑  בעקבות חשיפת mako: כתב אישום הוגש נגד עומר הררי, באתר mako, ‏2020-11-10
8. ↑  עידן לקח תרופה נגד התקרחות והתאבד. הוא לא היחיד, באתר mako, ‏2021-03-10
9. ↑  בעקבות תחקיר פרופסיה: העדויות ממשיכות להגיע, באתר mako, ‏2021-03-14
10. ↑  מאסר לעבריין שהתחזה לבנו של רוני הררי, באתר mako, ‏2021-11-22
11. ↑  "דקל ארב לי ואנס אותי. כשזה נגמר התחיל הסיוט השני שלי", באתר mako, ‏2021-12-02
12. ↑  בעקבות הפרסום ב-mako: שמונה מתלוננות חדשות נגד ששונקר, באתר mako, ‏2021-12-12
13. ↑  שבעה כתבי אישום הוגשו נגד עבריין המין הסדרתי דקל ששונקר, באתר mako, ‏2021-12-26
14. ↑  PodBean Development, 301-דקל ששונקר (אורחת: ליאור שלו) | Lets Talk Murder | בואי נדבר רצח, באתר letstalkmurder.podbean.com (באנגלית)
15. ↑  חמישה מאבטחים, כולם גברים, גררו אותי על הרצפה עד למיטה, באתר mako, ‏2022-01-13
16. ↑  אף אחד לא האמין לה שהיא נאנסה, עד שהתאבדה בבית החולים, באתר mako, ‏2021-11-18
17. ↑  מה קורה מאחורי הדלתות הסגורות של המחלקה הפסיכיאטרית לילדים, באתר mako, ‏2022-11-17
18. ↑  האשפוז הפסיכיאטרי הוא לא הפתרון לנפגעות טראומה מינית, באתר mako, ‏2022-01-18
19. ↑  מה קורה בקליניקה של רופא העור הנודע, באתר mako, ‏2023-02-16
20. ↑  תחקיר mako: התקבלו עוד 14 פניות בסופ"ש מגברים נגד ד"ר סרברניק, באתר mako, ‏2023-02-19

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ליאור שלו (עיתונאית)"**.